Вјеруј ми душо мила
Мило Јововић 

Вјеруј ми душо мила!
Вјеруј ми срца јад:
За тобом оно вене,
Рад тебе гинем млад.
За тебе оно куца,
За тебе живим ја,
Ти си ми радост права
И срећа моја сва.
Ти си ми покој прави
И анђео мира мог,
Да сладим срце моје,
Створи ме за то Бог.
Погледом твојим милим
Ствараш ми Божји рај,
Осмејом твојим слатким
Чаробни дивни мај.
У те је моја нада
И мога жића спас,
Кр'јепи ме слатким миљем
Умилни твој још глас.
За друге среће не знам,
А што да желим већ?
Ручицу твоју милуж
Њу само желим стећ.
Тај залог моје наде,
Тај сами срца л'јек,
С којим бих мог'о сретан
Постати цио в'јек.
Вјеруј му, душо мила!
Вјеруј ми срца јад,
За тобом оно вене,
Рад тебе гинем млад.

Мило Јововић, „Словански свет “, број 8., у Бечу, 22. јуна 1897., стр. 122.
Јововићеве пјесме 1897.